als_Latn dik_Latn sag_Latn
Që në vitin 2007 janë shfaqur reklama në furnizuesin e lajmeve në Facebook, megjithatë jo të gjitha këto reklama mund t’ju kenë interesuar, sidomos nëse nuk i keni bërë “pëlqejë” një produkti të caktuar. Kjo do të ndryshojë tashmë, sepse Facebook do të shfaqë vetëm reklamat që kanë lidhje me historinë tuaj të shfletimit në këtë rrjet social.
Facebook tani do të përdorë informacionet personale të grumbulluara nga aktivitetet e juaja diku tjetër në ueb për të dërguar reklama të posaçme në rrjetin social. Rrjeti social Facebook do të mësojë për interesat tuaja nëpërmjet faqeve që ju u keni bërë “pëlqejë” dhe se sa të lidhur jeni me faqen ueb ose me aplikacionin.
Kompania tha në një postim në blogun e saj “Shumë shpejt ne do të përfshijmë gjithashtu edhe informacione nga faqe të ndryshme ueb dhe aplikacione që ju përdorni. Shumë kompani të tjera përdorin aktualisht këtë lloj reklamimi bazuar tek interesi që shfaqin përdoruesit, dhe është më efektive.”
“Le të themi që jeni duke menduar rreth blerjes së një televizori të ri dhe filloni të kërkoni në ueb dhe në aplikacione mobile. Ne mund t’ju shfaqim reklama për oferta për një televizor për t’ju ndihmuar që të merrni çmimin më të mirë ose për të marrë parasysh markat e tjera. Dhe pasi që ne mendojmë që ju jeni të interesuar në elektronikë, ne mund t’ju shfaqim reklama për pajisje të tjera elektronike në të ardhmen, si altoparlantët ose një konsolë për lojë që mund të shkojë me televizorin tuaj të ri,” tha kompania. Por, sipas Facebook, nëse nuk jeni të interesuar në një televizor të ri, një mjet të cilin mund ta klikoni në secilën reklamë do të shpjegojë se pse jeni duke e parë reklamën dhe përmes të cilës mund të bëni ndryshime.
(Herë të lexuara: 138)
als_Latn als_Latn als_Latn als_Latn als_Latn